ᱪᱚᱠᱟᱜ

ᱡᱟᱦᱟᱱ ᱡᱚ ᱨᱮ ᱜᱮ ᱪᱮᱛᱟᱱᱨᱮ ᱧᱮᱞᱚᱜ ᱦᱟᱨᱛᱟ ᱜᱮ ᱪᱚᱠᱟᱜ ᱠᱚ ᱢᱮᱛᱟᱜᱼᱟ᱾ ᱟᱨ ᱱᱟᱶᱟ ᱜᱮ ᱥᱟᱱᱟᱢ ᱠᱷᱚᱱ ᱵᱟᱦᱨᱮ ᱨᱮ ᱧᱮᱞᱚᱜ ᱠᱚᱫᱤᱠᱟ ᱵᱷᱤᱛᱤᱨ ᱦᱚᱸ ᱢᱮᱛᱟᱣᱟᱜᱼᱟ᱾ ᱥᱩᱢᱩᱝ ᱵᱟᱦᱨᱮᱭᱟᱜ᱾ ᱪᱚᱠᱟᱜ ᱫᱚ ᱦᱩᱭ ᱮᱱᱟ- ᱡᱮᱞᱮᱠᱟ- ᱠᱟᱭᱨᱟ ᱪᱚᱠᱟᱜ, ᱟᱱᱟᱨ ᱪᱚᱠᱟᱜ ᱮᱢᱟᱱ ᱪᱚᱠᱟᱜ ᱠᱚ᱾

ᱪᱚᱠᱟᱜ ᱨᱮᱱᱟᱜ ᱯᱷᱟᱭᱫᱟ
ᱪᱚᱠᱟᱜ ᱨᱮᱱᱟᱜ ᱯᱷᱟᱭᱫᱟ ᱜᱩᱱ
ᱧᱮᱞᱟᱢ ᱚᱲᱟᱜ ᱨᱮᱱᱟᱜ ᱟᱲᱟᱜ-ᱩᱛᱩ ᱟᱨ ᱡᱚ ᱨᱮᱱᱟᱜ ᱠᱟᱹᱢᱤ ᱚᱠᱛᱚ ᱨᱮ ᱚᱱᱟ ᱨᱮᱱᱟᱜ ᱪᱚᱠᱟᱜ ᱠᱚ ᱵᱮᱠᱟᱨ ᱢᱚᱱᱮ ᱠᱟᱛᱮᱜ ᱵᱚᱱ ᱜᱤᱰᱤ ᱠᱟᱜ ᱠᱟᱱᱟ ᱾ ᱢᱮᱱᱠᱷᱟᱱ ᱥᱟᱹᱨᱤ ᱛᱮᱢᱟ ᱚᱱᱟᱠᱚ ᱪᱚᱠᱟᱜ ᱵᱮᱠᱟᱨ ᱫᱚ ᱵᱟᱝ ᱠᱟᱹᱢᱤ ᱨᱮ ᱦᱚᱸ ᱦᱤᱡᱩᱜ ᱠᱟᱱᱟ ᱾ ᱚᱱᱟ ᱠᱚ ᱪᱚᱠᱟᱜ ᱨᱮ ᱟᱭᱢᱟ ᱜᱟᱱ ᱜᱩᱱ ᱢᱮᱱᱟᱜᱼᱟ ᱟᱨ ᱩᱠᱩ ᱠᱢ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱚᱸᱫᱚᱨᱚᱭ ᱫᱚ ᱵᱟᱝ ᱪᱟᱢᱠᱟᱜᱼᱟ, ᱤᱠᱷᱟᱭ ᱟᱭᱢᱟ ᱞᱮᱠᱟᱱ ᱨᱚᱜ ᱠᱷᱚᱱ ᱥᱟᱦᱟ ᱮᱫᱼᱟ ᱾

•ᱠᱷᱟᱨᱵᱩᱡ ᱨᱮᱱᱟᱜ ᱪᱚᱠᱟᱜ ᱥᱟᱦᱤᱸᱡ ᱮᱢ ᱡᱚᱢ ᱞᱮᱠᱷᱟᱱ ᱠᱚᱵᱡ ᱥᱟᱦᱟ ᱮᱫᱟᱭ ᱾
•ᱠᱷᱤᱨᱟ ᱪᱚᱠᱟᱜ ᱡᱚᱢ ᱞᱮᱠᱷᱟᱱ ᱛᱤᱡᱩ ᱟᱨ ᱡᱷᱤᱸᱜᱩᱨ ᱠᱚ ᱫᱟᱹᱲᱟ ᱾
•ᱯᱟᱯᱤᱛ ᱪᱚᱠᱟᱜ ᱥᱚᱨᱮᱥ ᱢᱟᱱᱟᱣᱜ ᱠᱟᱱᱟ ᱾ ᱦᱟᱨᱛᱟ ᱨᱮ ᱞᱟᱜᱟᱣ ᱞᱮᱠᱷᱟᱱ ᱠᱷᱩᱥᱠᱤ ᱮ ᱫᱟᱹᱲᱟ᱾ ᱤᱰᱤ ᱨᱮ ᱞᱟᱜᱟᱣ ᱞᱮᱠᱷᱟᱱ ᱚᱱᱟ ᱪᱤᱠᱚᱬᱚᱸᱜᱼᱟ ᱾ ᱵᱟᱡᱟᱣ ᱞᱮᱱᱠᱷᱟᱱ ᱠᱟᱭᱨᱟ ᱨᱮᱱᱟᱜ ᱪᱚᱠᱟᱜ ᱨᱟᱜᱲᱟᱣ ᱞᱮᱠᱷᱟᱱ  ᱢᱟᱭᱟᱝ ᱵᱚᱸᱫᱚᱜᱼᱟ ᱾
•ᱵᱮᱨᱮᱞ ᱠᱟᱭᱨᱟ ᱪᱚᱠᱟᱜ ᱠᱷᱚᱱ ᱩᱛᱩ ᱵᱟᱱᱟᱣ ᱞᱮᱠᱷᱟᱱ ᱪᱟᱴᱯᱟᱴᱤ ᱩᱛᱩ ᱵᱟᱱᱟᱜᱼᱟ ᱾
•ᱵᱮᱞᱟᱛᱤ ᱟᱨ ᱪᱩᱠᱚᱸᱫᱟᱨ ᱪᱚᱠᱟᱜ ᱢᱚᱸᱦᱰᱟ ᱨᱮ ᱞᱟᱜᱟᱣ ᱞᱮᱠᱷᱟᱱ ᱪᱟᱢᱠᱟᱜ ᱵᱟᱬᱛᱤ ᱟ ᱟᱨ ᱞᱩᱴᱤ ᱨᱮᱱᱟᱜ ᱞᱚᱞᱤᱢᱟ ᱵᱟᱲᱷᱟᱜᱼᱟ ᱾
•ᱠᱟᱨᱟᱭᱞᱤ ᱡᱟᱦᱟᱸ ᱛᱤᱱᱟᱹᱜ ᱜᱩᱱ ᱟᱱ ᱢᱮᱱᱟᱜᱼᱟ ᱚᱱᱟ ᱨᱮᱱᱟᱜ ᱪᱚᱠᱟᱜ ᱩᱱᱟᱹᱜ ᱜᱮ ᱯᱷᱟᱭᱫᱟ ᱢᱮᱱᱟᱜᱼᱟ ᱾ ᱟᱞᱢᱟᱨᱤ ᱨᱮ ᱫᱚᱦᱚ ᱞᱮᱠᱷᱟᱱ ᱛᱤᱡᱩ ᱠᱚ ᱫᱟᱹᱲᱟ ᱾
•ᱛᱟᱨᱤ ᱟᱨ ᱜᱷᱤᱭᱟ  ᱪᱚᱠᱟᱜ ᱨᱮᱱᱟᱜ ᱩᱛᱩ ᱦᱚᱸ ᱞᱟᱡ ᱨᱚᱜ ᱨᱮ ᱯᱷᱟᱭᱫᱟ ᱢᱮᱱᱟᱜᱼᱟ ᱾
ᱟᱱᱟᱨ ᱪᱚᱠᱟᱜ ᱺ ᱡᱟᱦᱟᱸᱭ ᱠᱩᱲᱤ ᱠᱚ ᱵᱟᱬᱛᱤ ᱢᱟᱥᱤᱠ ᱥᱨᱟᱣ ᱦᱩᱭ ᱟᱠᱟᱱᱟ ᱩᱱᱤ ᱟᱱᱟᱨ ᱨᱮᱱᱟᱜ ᱨᱚᱦᱚᱲ ᱪᱚᱠᱟᱜ ᱯᱤᱥᱟᱣ ᱠᱟᱛᱮᱜ ᱢᱤᱫ ᱪᱟᱢᱚᱪ ᱫᱟᱜ ᱥᱟᱶ ᱮ ᱧᱩ ᱫᱟᱲᱮᱭᱟᱜᱼᱟ ᱾ ᱱᱟᱶᱟ ᱠᱷᱚᱱ ᱢᱟᱭᱟᱝ ᱥᱨᱟᱣ ᱨᱮ ᱠᱚᱢᱚᱜ ᱟ ᱟᱨ ᱡᱤᱨᱟᱣ ᱮ ᱟᱴᱠᱟᱨᱟᱮ ᱾ ᱡᱟᱦᱟᱸᱭ ᱵᱟᱣᱟᱥᱤᱨ ᱨᱮᱱᱟᱜ ᱟᱷᱤᱠᱭᱟᱛ ᱢᱮᱱᱟᱜ ᱛᱟᱭᱟ ᱩᱱᱤ ᱟᱱᱟᱨ ᱨᱮᱱᱟᱜ ᱪᱚᱠᱟᱜ ᱔ ᱦᱟᱹᱴᱤᱧ ᱨᱟᱥᱚᱛ ᱟᱨ ᱘ ᱦᱟᱹᱴᱤᱧ ᱜᱩᱲ ᱜᱮᱫ ᱨᱤᱡ ᱜᱩᱱᱰᱟ ᱠᱟᱛᱮᱜ  ᱪᱟᱞᱱᱤ ᱢᱮ ᱟᱨ ᱟᱭᱢᱟ ᱦᱟᱹᱴᱤᱧ ᱨᱮ ᱜᱩᱞᱤ ᱵᱟᱱᱟᱣ ᱠᱟᱛᱮᱜ ᱠᱤᱪᱷᱩ ᱫᱤᱱ ᱦᱟᱹᱵᱤᱡ ᱢᱮ ᱾ ᱵᱟᱣᱟᱥᱤᱨ ᱠᱷᱚᱱ ᱩᱥᱟᱹᱨᱟ ᱜᱮ ᱡᱤᱨᱟᱹᱣ  ᱟᱹᱭᱠᱟᱹᱜᱼᱟ ᱾ ᱟᱱᱟᱨ ᱨᱮᱱᱟᱜ ᱪᱚᱠᱟᱜ ᱢᱚᱪᱟ ᱨᱮ ᱫᱚᱦᱚ ᱠᱟᱛᱮᱜ ᱪᱚᱵᱚᱡ ᱞᱮᱠᱷᱟᱱ ᱠᱷᱩᱜ ᱦᱚᱸ ᱠᱚᱢᱚᱜᱼᱟ ᱾ ᱟᱱᱟᱨ ᱨᱮᱱᱟᱜ ᱟᱭᱢᱟ ᱜᱟᱱ ᱜᱩᱞᱤ ᱜᱩᱸᱰᱟ ᱫᱟᱦᱤ ᱨᱮ ᱢᱮᱥᱟ ᱠᱟᱛᱮᱜ ᱜᱟᱰᱷᱟ ᱯᱮᱥᱴ ᱵᱟᱱᱟᱣ ᱠᱟᱛᱮᱜ ᱵᱚᱦᱚᱜ ᱨᱮ ᱚᱪᱚᱜ ᱢᱮ ᱟᱨ ᱜᱟᱥᱟᱣ ᱢᱮ ᱾ ᱱᱚᱶᱟ ᱠᱷᱚᱱ ᱩᱵ ᱞᱤᱢᱩᱭᱚᱜᱼᱟ ᱾

•ᱠᱟᱡᱩ ᱨᱮᱱᱟᱜ ᱪᱚᱠᱟᱜ ᱺ ᱠᱟᱡᱩ ᱨᱮᱱᱟᱜ ᱪᱚᱠᱟᱜ ᱠᱷᱚᱭ ᱥᱩᱱᱩᱢ ᱚᱰᱚᱜ ᱠᱟᱛᱮᱜ ᱠᱟᱴᱟ ᱞᱟᱛᱟᱨ ᱟᱨ ᱚᱲᱮᱫ ᱟᱠᱟᱱ ᱡᱟᱭᱜᱟᱮ ᱨᱮ ᱞᱟᱜᱟᱣ ᱡᱤᱨᱟᱹᱣ ᱟᱹᱭᱠᱟᱹᱜᱼᱟ ᱾

•ᱵᱟᱫᱚᱢ ᱪᱚᱠᱟᱜ ᱺ ᱵᱟᱫᱚᱢ ᱨᱮᱱᱟᱜ ᱪᱚᱠᱟᱜ ᱥᱮ ᱵᱟᱵᱩᱞ ᱡᱚ ᱨᱮᱱᱟᱜ ᱪᱚᱠᱟᱜ ᱥᱮ ᱡᱟᱝ ᱠᱚ ᱡᱩᱞ ᱠᱟᱛᱮᱜ ᱯᱤᱥᱟᱣ ᱠᱟᱛᱮᱜ ᱱᱟᱥᱮ ᱵᱩᱞᱩᱝ ᱢᱮᱥᱟ ᱠᱟᱛᱮᱜ ᱢᱟᱸᱡᱟᱱᱚᱜ ᱢᱮ ᱾ ᱱᱚᱶᱟ ᱠᱷᱚᱱ ᱠᱚᱥᱴᱚ ᱮ ᱫᱟᱹᱲ ᱟ, ᱡᱟᱢᱵᱮ ᱟᱨ ᱰᱟᱴᱟ ᱠᱮᱴᱮᱡ ᱮ ᱵᱟᱱᱟᱣᱟ ᱾

•ᱱᱟᱹᱨᱠᱟᱹᱲ ᱪᱚᱠᱟᱜ ᱺ ᱱᱟᱹᱨᱠᱟᱹᱲ ᱪᱚᱠᱟᱜ ᱡᱩᱞ ᱠᱟᱛᱮᱜ ᱚᱱᱟ ᱛᱟᱭᱚᱢ ᱯᱤᱥᱟᱣ ᱢᱤᱦᱤ ᱠᱟᱛᱮᱜ ᱰᱟᱴᱟ ᱨᱮ ᱵᱷᱟᱥᱟᱣ ᱞᱮᱠᱷᱟᱱ ᱰᱟᱴᱟ ᱥᱟᱯᱷᱟ ᱟ ᱾

•ᱱᱚᱨᱟᱸᱜᱤ ᱪᱚᱠᱟᱜ ᱺ ᱛᱚᱣᱟ ᱨᱮ ᱱᱚᱨᱟᱸᱜᱤ ᱨᱮᱱᱟᱜ ᱪᱚᱠᱟᱜ ᱪᱟᱞᱱᱤ ᱠᱟᱛᱮᱜ ᱛᱚᱣᱟ ᱥᱟᱶ ᱫᱤᱱᱟᱢ ᱜᱮ ᱡᱚᱢ ᱞᱮᱠᱷᱟᱱ ᱢᱟᱭᱟᱝ ᱠᱚ ᱥᱟᱯᱷᱟᱜᱼᱟ ᱾

•ᱯᱟᱹᱯᱤᱛᱟ ᱪᱚᱠᱟᱜ ᱺ ᱯᱟᱹᱯᱤᱛᱟ ᱪᱚᱠᱟᱜ ᱥᱤᱛᱩᱢ ᱨᱮ ᱨᱚᱦᱚᱲ ᱠᱟᱛᱮᱜ, ᱟᱭᱢᱟ ᱜᱟᱱ ᱯᱤᱥᱟᱣ ᱠᱟᱛᱮᱜ ᱜᱞᱤᱥᱤᱨᱤᱱ ᱥᱟᱶ ᱢᱮᱥᱟ ᱠᱟᱛᱮᱜ ᱞᱮᱯ ᱨᱮ ᱵᱟᱱᱟᱣ ᱢᱮ ᱟᱨ ᱢᱩᱴᱷᱟᱹᱱ ᱨᱮ ᱞᱟᱜᱟᱣ ᱢᱮ, ᱢᱚᱪᱟ ᱨᱮᱱᱟᱜ ᱠᱷᱩᱥᱷᱠᱤ ᱮ ᱥᱟᱦᱟᱭᱟ ᱾

•ᱟᱹᱞᱩ ᱪᱚᱠᱟᱜ ᱺ ᱟᱹᱞᱩ ᱪᱚᱠᱟᱜ ᱢᱚᱪᱟ ᱨᱮ ᱨᱟᱜᱲᱟᱣ ᱞᱮᱠᱷᱟᱱ ᱢᱩᱴᱷᱟᱹᱱ ᱨᱮ ᱡᱷᱩᱨᱤ ᱠᱚ ᱨᱟᱫᱚᱜ ᱠᱚ ᱵᱟᱝ ᱛᱟᱦᱮᱱᱟ ᱾

•ᱞᱟᱹᱣᱟ ᱪᱚᱠᱟᱜ ᱺ ᱞᱟᱹᱣᱟ ᱪᱚᱠᱟᱜ ᱟᱭᱢᱟ ᱜᱟᱱ ᱯᱤᱥᱟᱣ ᱠᱟᱛᱮᱜ ᱫᱟᱜ ᱥᱟᱶᱛᱮ ᱧᱩᱭ ᱞᱮᱠᱷᱟᱱ ᱫᱟᱥᱛ ᱨᱮ ᱯᱷᱟᱭᱫᱟ ᱮᱢᱚᱜᱟ ᱾

ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱪᱚᱠᱚᱨ

•ᱯᱮᱴᱮᱡ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱨᱮᱦᱚᱸ ᱜᱩᱱ ᱩᱠᱩ ᱢᱮᱱᱟᱜ ᱟ--1110724033_1.htm ᱪᱚᱠᱟᱜ ᱨᱮᱦᱚᱸ ᱜᱩᱱ ᱩᱠᱩ ᱢᱮᱱᱟᱜ

ᱥᱮᱣ ᱪᱚᱠᱟᱜ ᱨᱮᱦᱚᱸ ᱯᱷᱟᱭᱫᱟ ᱢᱮᱱᱟᱜᱼᱟ᱾